ชื่อสถานที่: พิพิธภัณฑสถานแห่งชาติ ธรณีวิทยาเฉลิมพระเกียรติ
ประเภท: สถานที่ท่องเที่ยว
ตำบล: คลองห้า
อำเภอ: คลองหลวง
จังหวัด: ปทุมธานี
รหัสไปรษณีย์: 12120
พิกัด: 14.07025, 100.70467


พิพิธภัณฑสถานแห่งชาติธรณีวิทยาเฉลิมพระเกียรติ จังหวัดปทุมธานี สังกัด กรมทรัพยากรธรณี กระทรวงทรัพยากรธรรมชาติและสิ่งแวดล้อมจัดตั้งขึ้นโดยมีวัตถุประสงค์เพื่อถวายเป็นราชสักการะแด่พระบาทสมเด็จ พระมหาภูมิพลอดุลยเดชมหาราช บรมนาถบพิตร เนื่องในมหามงคลวโรกาสที่ทรงครองสิริราชสมบัติครบ 50 ปี เพื่อให้พิพิธภัณฑ์ดังกล่าวเป็นสถานที่อนุรักษ์ แหล่งข้อมูลอ้างอิงและตัวอย่างที่สำคัญทางธรณีวิทยา ให้แก่ประชาชนชาวไทยสามารถศึกษาค้นคว้าหาความรู้ด้านธรณีวิทยาอันมีบทบาทสำคัญต่อการดำรงชีวิตของมนุษย์และการพัฒนาประเทศพิพิธภัณฑ์แห่งนี้มีส่วนจัดแสดงในอาคารทั้งหมด 4 ชั้น จัดแสดงเรื่องราวตั้งแต่การกำเนิดโลก  วิวัฒนาการของสิ่งมีชีวิต ธรณีวิทยาของประเทศไทย ตลอดจน การนำความรู้ธรณีวิทยาไปใช้ประโยชน์ในด้านต่างๆ  สิ่งที่น่าสนใจได้แก่ สวนดึกดำบรรพ์ที่จะได้พบกับไดโนเสาร์เคลื่อนไหวได้ราวกับมีชีวิตด้วยรูปแบบการจัดแสดงที่ประกอบไปด้วยแสงสีเสียงที่น่าตื่นตาตื่นใจ  นอกจากนี้ ยังเป็นพิพิธภัณฑ์แห่งเดียวในภาคกลางที่จัดแสดงซากดึกดำบรรพ์ของจริงที่ขุดค้นพบในประเทศไทยเท่านั้น